Sanajan Bhumibol punika dados raja, nanging panjenenganipun sampun ndhérék ing jagad pulitik Thailand kalebet krisis pulitik Thailand ing taun 2005-2006. Panjenenganipun ugi gadhah panyurung mbekta nagara Thailand dhateng arus dhémokrasi ing taun 1990-an, sanajan sadéréngipun panjenenganipun naté nyurung rezim militér. Bhimibol ugi ndhérék nyurung nggulingaken mahamantri Thaksin Shinawatra nalika kudeta Thailand ing taun 2006. Bhumibol punika stunggalipun tiyang sugih, panjenenganipun kathah ngginakaken kasugihanipun kanggé mbiyayeni proyék pembangunan mliginipun ing wewengkon-wewengkong ingkang alit. Panjenenganipun kalebet raja ingkang dipunurmati sanget déning kawulanipun. Sasanèsipun dipunurmati, Bhumibul ugi asring pikantuk kritikan, mliginipun saking manca nagari.